**Marilyn vos Savant** (født **Marilyn Mach**, 11. august 1946 i St. Louis, Missouri) er en amerikansk forfatter kjent for å ha en av de høyeste registrerte IQ-ene i historien. Savant er spaltist, forfatter, foreleser og dramatiker. Siden 1986 har hun skrevet «Ask Marilyn», en søndagsspalte i magasinet *Parade (magasin)* der hun løser gåter og svarer på spørsmål om forskjellige temaer.

Biografi
--------

Marilyn vos Savant ble født Marilyn Mach i St. Louis i Missouri, foreldrene var Joseph Mach og Marina vos Savant. Savant mener selv at man bør beholde førekteskapelig etternavn, hvor sønnene arver farens og døtrene arver morens.[] Ordet savant, som betyr en lærd person, har vært båret av to av vos Savants familiemedlemmer, bestemoren Savant og bestefaren vos Savant. Hun er av italiensk, tsjekkoslovakisk, tysk og østerriksk ætt, og er etterkommer av fysikeren Ernst Mach.

I tenårene jobbet Savant i landhandelen til faren og skrev for lokale aviser under forskjellige pseudonymer. Hun ble gift som 16-åring og skilte seg ti år senere. Hennes andre ekteskap endte da hun var 35.

Savant gikk på Meramec Community College. Hun studerte filosofi på Washington University i St. Louis, men sluttet etter to år for å hjelpe familiens investeringsvirksomhet. Savant flyttet til New York City i midten av 1980-tallet for å satse på en skrivekarriere. Før hun skrev boka «Ask Marilyn» publiserte hun *Omni I.Q. Quiz Contest* for det amerikanske tidsskriftet *Omni*, om intelligens og intelligenstesting.

Savant giftet seg med Robert Jarvik (en av utviklerne av Jarvik-7 kunstige hjerte) 23. august 1987 og ble utnevnt til finansdirektør for Jarvik Heart Inc. Hun har vært styremedlem i den veldedige organisasjonen Council for Economic Education, rådgivende styremedlem i Potential Plus UK og i National Women's History Museum og stipendiat i Committee for Skeptical Inquiry. Organisasjonen Toastmasters utnevnte Savant til en av «fem fremragende foredragsholdere i 1999», og i 2003 ble hun tildelt en Doctor of Letters æresdoktorgrad fra College of New Jersey.

Berømmelse og IQ-resultater
---------------------------

Savant ble oppført i *Guiness rekordbok* i kategorien «høyest IQ» fra 1986 til 1989 og kom inn i Guiness rekordboks «Hall of Fame» i 1988. Guiness trakk tilbake «Høyest IQ»-kategorien etter at de konkluderte med at IQ-tester er for usikre til å utpeke én rekordholder. Oppføringen tiltrakk seg mye oppmerksomhet i USA. Savant tok 1937-utgaven av Stanford-Binet-testen, andre revisjon, i en alder av 10 år.[] Hun hevder den første testen, i september 1956, målte hennes mentale alder til 22 år og 10 måneder, hvilket gir et resultat på 228.[] Dette tallet ble oppført i *Guiness Rekordbok*. Resultatet ble i tillegg brukt i bøkene hennes og ble gitt av henne i intervjuer.

Alan S. Kaufman, professor i psykologi og forfatter av IQ-tester, skriver i *IQ Testing 101* at «Miss Savant ble gitt den gamle versjonen av Stanford-Binet (Terman & Merill 1937), som selvfølgelig bruker den antikverte formelen MA/CA\*100. I testmanualens normer tillater ikke Binet-testen resultater over 170, uansett alder. Utgiverne av den gamle Binet-testen uttalte: 'Etter en alder av 15 år er mentalalderen kunstig og er å bli sett på som numeriske resultater.' (Terman & Merill 1937). Psykologen som kom opp med en IQ på 228 begikk en ekstrapolering av en misforståelse, og bestred dermed nesten alle tenkelige regler som gjelder IQ-måling.»[] Savant har kommentert på rapporter som nevner ulike resultater hun skal ha oppnådd.

Den andre testen omtalt av Guiness var Hoeflin's Mega Test, som hun tok på midten av 1980-tallet. Mega Test gir resultatene ved å multiplisere personens z-score, eller sjeldenheten av personens «raw test-score», med et konstant standardavvik, og adderer 100 til produktet. Med Savants «raw score» på 46 av 48 mulige med en 5,4 z-score, og et standardavvik på 16, tilsvarer dette en IQ på 186. Mega Test har blitt kritisert av profesjonelle psykologer til å være dårlig designet og rettet, «ingenting mindre enn tallforstøvning».[]

Savant ser på IQ-tester som målinger av en rekke mentale ferdigheter, og synes intelligens innebærer så mange faktorer at "forsøk på å måle det er ubrukelig". Hun har hatt medlemskap med "høy IQ-samfunnene" Mensa og Mega Society.

Referanser
----------

1. ↑   Gemeinsame Normdatei, besøkt 27. april 2014[Hentet fra Wikidata]
2. ↑   GeneaStar, oppført som Marilyn Vos Savant, GeneaStar person-ID vosmarilyn[Hentet fra Wikidata]
3. ↑   Gemeinsame Normdatei, besøkt 12. desember 2014[Hentet fra Wikidata]
4. ↑  «The Time Everyone «Corrected» the World’s Smartest Woman». Besøkt 14. august 2016.
5. ↑  Savant, Marilyn vos (4. mai 2013). «The 'First Sandwich Generation': True Trend or Marketing Invention?». Besøkt 14. august 2016. «(---) Marilyn responds: And when I was growing up, my parents lived with their three children and my Czechoslovakian grandfather. My other living grandparent (Grandma vos Savant) lived with my aunt, her husband, and their own three children. We called it "normal." I think the difference may be in expectations. For a while, people assumed that a couple would move out to marry, raise children who would do the same, and that would be that.»
6. ↑  LLC, New York Media (6. februar 1989). *New York Magazine* **(engelsk)**. New York Media, LLC.
7. ↑  «NWHM».
8. ↑  «CSI Fellows and Staff - CSI». *www.csicop.org*. Besøkt 16. august 2016.
9. 1 2 3 4  Knight, Sam (10. april 2009). «Is a high IQ a burden as much as a blessing?». *Financial Times*. ISSN 0307-1766. Besøkt 17. august 2016.
10. 1 2  Marilyn vos Savant (17. juli 2005). «Are Men Smarter Than Women?». PARADE Magazine. Arkivert fra originalen 11. oktober 2007. Besøkt 21. august 2016.
11. ↑  Thompson, D. (5. juli 1986). «Marilyn's Most Vital Statistic». *The Courier-Mail*.

Eksterne lenker
---------------

* *Artikkelen har ingen egenskaper for offisielle lenker i Wikidata*

|  |  |
| --- | --- |
| Oppslagsverk/autoritetsdata | BIBSYS **·** VIAF **·** GND **·** LCCN **·** ISNI **·** SUDOC **·** NLA **·** NDL **·** NKC **·** BNE **·** CiNii **·** Discogs
 |